ddrg/super_eurlex huggingface dataset:
SL Uradni list Evropske unije L 279/27

SKLEP KOMISIJE

z dne 10. oktobra 2006

o prilagoditvi korekcijskih faktorjev, ki se uporabljajo s 1. avgustom 2005, 1. septembrom 2005, 1. oktobrom 2005, 1. novembrom 2005, 1. decembrom 2005 in 1. januarjem 2006 za osebne prejemke uradnikov, začasnega osebja in pogodbenega osebja Evropskih skupnosti, napotenih v tretje države

(2006/681/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Kadrovskih predpisov Evropskih skupnosti in pogojev za zaposlitev, ki se uporabljajo za druge uslužbence teh skupnosti, določenih z Uredbo (EGS, Euratom, ESPJ) št. 259/68 (1), nazadnje spremenjenih z Uredbo (ES, Euratom) št. 2104/2005 (2), in zlasti drugega pododstavka člena 13 Priloge X h Kadrovskim predpisom,

ob upoštevanju naslednjega:

(1) Z Uredbo Sveta (ES, Euratom) št. 351/2006 (3) so bili na podlagi prvega pododstavka člena 13 Priloge X h Kadrovskim predpisom določeni korekcijski faktorji, ki se od 1. julija 2005 uporabljajo za osebne prejemke, ki se v valuti države zaposlitve izplačajo uradnikom, začasnemu osebju in pogodbenemu osebju, ki so napoteni v tretje države.

(2) V skladu z drugim pododstavkom člena 13 Priloge X h Kadrovskim predpisom je treba s 1. avgustom 2005, 1. septembrom 2005, 1. oktobrom 2005, 1. novembrom 2005, 1. decembrom 2005 in 1. januarjem 2006 prilagoditi nekatere od teh korekcijskih faktorjev, potem ko se je v določenih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega faktorja in ustreznega menjalnega tečaja, povečala za več kot 5 % od zadnje določitve ali prilagoditve korekcijskih faktorjev –

SKLENILA:

Edini člen

Korekcijski faktorji, ki se uporabljajo za osebne prejemke uradnikov, začasnega osebja in pogodbenega osebja Evropskih skupnosti, ki so napoteni v tretje države, in se izplačujejo v valuti države napotitve, se z dne 1. avgusta 2005, 1. septembra 2005, 1. oktobra 2005, 1. novembra 2005, 1. decembra 2005 in 1. januarja 2006 prilagodijo, kot je navedeno v Prilogi.

Menjalni tečaji, ki se uporabljajo za izračun teh osebnih prejemkov, so tisti, ki so določeni v skladu z izvedbenimi določbami finančne uredbe in ustrezajo datumu iz prvega pododstavka.

V Bruslju, 10. oktobra 2006 Za Komisijo Benita FERRERO-WALDNER Članica Komisije

(1) UL L 56, 4.3.1968, str. 1.

(2) UL L 337, 22.12.2005, str. 7.

(3) UL L 59, 1.3.2006, str. 1.
(64)

Komisija ugotavlja, da po načrtu iz decembra 2000 tri sestrske ladje 6077, 6078 in 6079 ne bi bile zgrajene v isti ladjedelnici in z enakimi proizvodnimi metodami. Ugotavlja tudi, da po podatkih Italije ladja 6079 dejansko ni tretja v seriji, temveč peta in da so bili prihranki delovne sile v višini 16 % in 8 % za prvo in drugo sestrsko ladjo že doseženi. Pričakovati dodatna povečanja učinkovitosti in prihranke časa za vsako nadaljnjo ladjo je manj verjetno za zadnji dve ladji v seriji petih kot v seriji treh ladij. Zato Komisija meni, da so bila predvidena znižanja obdobij proizvodnje za ladji 6078 in 6079 v načrtu iz decembra 2000 nerealna.
(5)

Francoski organi so v celoti izpolnili svoje tehnične in upravne obveznosti, določene v členu 3 Odločbe 90/424/EGS in členu 6 Uredbe (ES) št. 349/2005.
(2)

V Sklepih Evropskega sveta iz Nice z dne 7., 8. in 9. decembra 2000 in iz Bruslja z dne 24. in 25. oktobra 2002 so navedene podrobnosti glede sodelovanja tretjih držav v okviru operacij za krizno upravljanje ter vzpostavitve Odbora sodelujočih držav.
SL Uradni list Evropske unije L 135/12

SKLEP SVETA

z dne 15. maja 2006

o stališču Evropske skupnosti glede osnutka predpisa Gospodarske komisije Združenih narodov za Evropo o odobritvi nastavljivih sistemov sprednje osvetlitve (AFS) za motorna vozila

(Besedilo velja za EGP)

(2006/364/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (1), in zlasti druge alinee člena 4(2) Sklepa,

ob upoštevanju predloga Komisije,

ob upoštevanju privolitve Evropskega parlamenta (2),

ob upoštevanju naslednjega:

(1) Osnutek predpisa Gospodarske komisije Združenih narodov za Evropo o odobritvi nastavljivih sistemov sprednje osvetlitve (ASF) (v nadaljevanju „osnutek predpisa“) za motorna vozila bo odpravil tehnične ovire trgovanja z motornimi vozili med pogodbenicami, kar zadeva navedene dele, hkrati pa bo zagotovil visoko raven varnosti in varstva okolja.

(2) Primerno je opredeliti stališče Skupnosti glede osnutka predpisa.

(3) Osnutek predpisa bi se moral vključiti v sistem Skupnosti za homologacijo motornih vozil –

SKLENIL:

Člen 1

Osnutek predpisa, kakor je vključen v dokumentih TRANS/WP.29/2005/31 in TRANS/WP.29/2005/31/add.1, se odobri.

Člen 2

Skupnost, ki jo predstavlja Komisija, na glasovanju, ki bo potekalo med sejo Upravnega odbora na prihajajoči seji Svetovnega foruma za usklajevanje predpisov o vozilih Gospodarske komisije Združenih narodov za Evropo, glasuje v prid osnutka predpisa.

Člen 3

Osnutek predpisa se vključi v sistem Skupnosti za homologacijo motornih vozil.

V Bruslju, 15. maja 2006 Za Svet Predsednica U. PLASSNIK

(1) UL L 346, 17.12.1997, str. 78.

(2) Še ni bilo objavljeno v Uradnem listu.
(1)

Dne 4. septembra 2001 so švedski organi Komisijo obvestili o predlogu zakona, ki spreminja Zakon o dohodnini (1999:1229). Komisija je o predlogu zakona nadaljnje informacije zahtevala v pismih z dne 10. decembra 2001, 25. aprila 2002, 23. julija 2002, 4. oktobra 2002, 11. marca 2003, 24. julija 2003 in 3. februarja 2004, na katera so švedski organi odgovorili s pismi z dne 26. februarja 2002, 7. junija 2002, 29. julija 2002, 19. decembra 2002, 19. maja 2003, 19. decembra 2003 in 8. marca 2004.
(10)

Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
Združeno kraljestvo

za sektor S1N: rabe D2, rabe D21, viri D3, viri D31, B1G in B1N za sektorja S11 in S12: rabe D1, rabe D2, rabe D29, viri D3, viri D39, B1G in B1N za sektor S13: B1G in B1N za sektor S14_15: rabe D1, rabe D2, rabe D29, viri D3, viri D39, B1G in B1N za sektor S2: rabe D1
(4)

Pomanjkanje dežja jeseni 2004 na Portugalskem je resno prizadelo oskrbo s krmo in posledično možnosti krmljenja živali ter kmetom povzročilo dodatne stroške. Ta položaj je posebno težaven na Portugalskem, ker so kmetijska gospodarstva, ki se specializirajo na rojstva govedi in ovc na območjih, kjer veljajo zaradi posebnosti pitanja omejitve premikov živali, kmetijska gospodarstva, ki pa so naravno tržišče za živali, rejene v takih kmetijskih gospodarstvih, so izven teh območij.
(3)

Italijanski organi so se obvezali, da bodo izboljšali zanesljivost računalniške baze zlasti z zagotavljanjem, da bodo (i) izvedeni dodatni ukrepi, ki bodo vključevali nadzor, za izboljšanje upoštevanja sedemdnevnega roka, v katerem mora imetnik govedi sporočati rojstva, premike in smrti, (ii) izvedeni dodatni ukrepi za zagotavljanje primernega spremljanja napak ali opustitev, odkritih samodejno ali s pregledi na kraju samem, (iii) izvedeni dodatni ukrepi za zagotavljanje, da so vsi premiki, zlasti na trg in s trga, evidentirani v računalniški bazi, (iv) izvedeni dodatni ukrepi za zagotavljanje nadzora identifikacije in registracije govedi v skladu z Uredbo Komisije (ES) št. 1082/2003 (2).
(3)

Glede na uradno izjavo poljskega pristojnega organa so nekateri obrati v sektorjih mesa, mleka in rib zaključili postopek posodabljanja in so zdaj v celoti usklajeni z zakonodajo Skupnosti. Poleg tega so nekateri obrati prenehali opravljati dejavnosti, za katere so pridobili prehodno obdobje. Ti obrati se zato črtajo s seznama obratov v prehodu.
(1)

Da bi dovolili vnos plodov Citrus L., Fortunella Swingle, Poncirus Raf. in njihovih hibridov iz tretjih držav v Skupnost ali njihovo premeščanje po Skupnosti v skladu z Direktivo 2000/29/ES, je Odločba Komisije 98/83/ES z dne 8. januarja 1998 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) (2) priznala določene tretje države in določena območja tretjih držav kot neokužena z navedenimi škodljivimi organizmi.
(5)

Kanada, Nova Zelandija in Združene države Amerike so predložile jamstva v zvezi z izpolnjevanjem ustreznih pravil, določenih v Direktivi 89/556/EGS, veterinarske službe v navedenih državah pa so zadevno skupino za zbiranje zarodkov uradno odobrile za izvoz v Skupnost.
(10)

Ukrepi, določeni v Odločbi 2006/779/ES, med drugim prepovedujejo odpošiljanje prašičjega mesa, proizvodov iz prašičjega mesa in proizvodov in pripravkov, ki vsebujejo prašičje meso, iz Romunije v druge države članice. Za ta namen morajo biti navedeno meso in navedeni proizvodi označeni s posebnimi oznakami. V skladu s tem je primerno, da se sveže meso, proizvedeno iz prašičev, cepljenih med cepljenjem v izrednih situacijah, v skladu s to odločbo označi z enako oznako, in da se opredelijo določbe za dajanje takega mesa v promet.
(3)

V skladu s členom 4 Skupnega stališča 2006/276/SZVP je Svet pregledal omejevalne ukrepe in odločil, da jih je glede na razvoj dogodkov treba uporabiti tudi za druge posameznike, odgovorne za zatrtje civilne družbe in demokratične opozicije. Zaradi tega je treba seznama iz Prilog III in IV k Skupnemu stališču 2006/276/SZVP ustrezno spremeniti –
3.2

PROGRAMI, KI JIH JE ITALIJA DNE 23. DECEMBRA 1996 IN 14. JULIJA 1997 PREDLOŽILA ZA AVTONOMNO POKRAJINO TRENTO IN VKLJUČUJEJO: Območje Val di Sole e Val di Non — Povodje od izvira potoka Noce do jezu S. Giustina. Območje Val dell'Adige – spodnji del — Povodja reke Adiže in njenih izvirov na ozemlju avtonomne pokrajine Trento, od meje s pokrajino Bolzano do jezu Ala (hidroelektrarna). (Opomba: Preostali, spodnji del območja VAL DELL'ADIGE spada pod odobreni program avtonomne pokrajine Bolzano. Zgornji in spodnji del tega območja se štejeta za eno epidemiološko enoto.) Območje Torrente Arnò — Povodje od izvira hudournika Arnò do pregrad v spodnjem toku, preden se hudournik Arnò izlije v reko Sarca. Območje Val Banale — Povodje potoka Ambies do jezu hidroelektrarne. Območje Varone — Povodje od izvira potoka Magnone do slapa. Območje Alto e Basso Chiese — Povodje reke Chiese od njenega izvira do jezu Condino, razen povodij hudournikov Adanà in Palvico. Območje Torrente Palvico — Povodje hudournika Palvico do pregrade, zgrajene iz betona in kamnov.
(3)

V zvezi s Švico predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, ki sodijo v področje točke G člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (2) v povezavi s členoma 4(1) Sklepa Sveta 2004/849/ES (3) in Sklepa Sveta 2004/860/ES (4) z dne 25. oktobra 2004 o podpisu v imenu Evropske unije in v imenu Evropske skupnosti ter o začasni uporabi nekaterih določb omenjenega sporazuma –
(4)

Dokumenti, priloženi k vlogi in tisti, ki so bili predloženi pozneje, zadostno dokazujejo, da zaradi velikosti in strukture trga z električno energijo na otoku in zaradi omejene možnosti za priključitev tega omrežja na glavno omrežje ene od držav članic omejene, trenutno ni mogoče doseči cilja, da bi se vključili na konkurenčni trg z električno energijo. Takojšnje odprtje trga bi povzročilo velike težave zlasti glede varnosti oskrbe z električno energijo.
2.

Vstavi se člen 3a: „Člen 3a 1. Z odstopanjem od četrte alineje člena 10(3)(f) Direktive 2001/89/ES se Nemčiji dovoli, da pri prašičjem mesu, pridobljenem iz prašičev v skladu z drugim odstavkom tega člena: (a) uporabi oznake zdravstvene ustreznosti iz člena 5(1) Uredbe (ES) št. 854/2004; (b) ne predloži svežega mesa v nadaljnjo obdelavo v skladu s predpisi iz člena 4(1) Direktive 2002/99/ES. 2. Kadar Nemčija uporabi odstopanje, določeno v odstavku 1, in brez poseganja v ukrepe, določene z Direktivo 2001/89/ES ter zlasti členom 11(1)(f) in členom 11(2) navedene direktive, se prašičje meso pridobi iz prašičev, ki so bili zaklani v 12 urah po prihodu v klavnico in ki izvirajo: (a) z ogroženega območja, vzpostavljenega na območjih iz Priloge I(A) k tej odločbi v skladu s členom 9(1) Direktive 2001/89/ES in okoli okuženega območja, kadar: (i) izbruh klasične prašičje kuge ni ugotovljen v obdobju 21 dni pred prevozom prašičev v klavnico in kadar mine najmanj 21 dni od opravljenega preliminarnega čiščenja in dezinfekcije okuženih gospodarstev; (ii) so rezultati kliničnih pregledov v zvezi s klasično prašičjo kugo, opravljenih po ugotovljeni klasični prašičji kugi na vseh gospodarstvih na navedenih okuženih in ogroženih območjih, negativni; (b) z gospodarstva: (i) ki mu je pristojni organ dovolil, da prašiče odpremi v določeno klavnico; (ii) ki po epidemiološki poizvedbi ni imelo stika z okuženim gospodarstvom; (iii) na katerem je veterinar po vzpostavitvi ogroženega območja opravljal redne preglede in so bili z navedenim pregledom zajeti vsi prašiči na gospodarstvu; (iv) kadar so bili na vseh prašičih opravljeni klinični pregledi in laboratorijske preiskave v skladu z odstavki 1, 3, 4 in 5 poglavja IV(D) Priloge k Odločbi 2002/106/ES. 3. Nemčija zagotovi, da klavnica, določena z uporabo odstavkov 1 in 2: (a) stoji znotraj območij iz Priloge I(A); (b) ne prejme na isti dan v zakol prašičev, ki niso prašiči iz odstavkov 1 in 2. 4. Nemčija zagotovi, da so vozila, ki se uporabljajo za prevoz prašičev iz odstavka 2, po vsakem prevozu dvakrat očiščena in dezinficirana.“
(1)

Po posvetovanju je Komisija 30. junija 2005 v obvestilu, objavljenem v Uradnem listu Evropske unije (2), napovedala začetek protisubvencijskega postopka v zvezi z uvozom nekaterih plastičnih vreč in vrečk v Skupnost z vsebnostjo najmanj 20 % polietilena in debeline, ki ne presega 100 mikrometrov, s poreklom iz Malezije in Tajske, običajno prijavljenih pod oznake ex 3923 21 00, ex 3923 29 10 in ex 3923 29 90.
(5)

Dokumenti, priloženi vlogi Portugalske, v zadostni meri dokazujejo, da je doseganje cilja konkurenčnega trga električne energije nemogoče ali težko dosegljivo glede na nizko stopnjo proizvodnje in izoliranost enega otoka od drugega. V tako majhnem sistemu pogosto ni mogoče imeti več kot ene elektrarne na otok, zato je prisotnost konkurenčnih proizvajalcev zelo malo verjetna. Malo verjetno je, da bi velikost trga spodbujala oddajo vlog za izdajo dovoljenj ali ponudb na javne razpise s strani konkurentov; v takih okoliščinah prevladajo pomisleki glede varnosti in kakovosti oskrbe. Ker ni visokonapetostnega prenosnega omrežja in ob pomanjkanju konkurence v proizvodnji, zahteve Direktive po ločevanju distribucijskih sistemov niso več utemeljene. Enaki pomisleki veljajo tudi za dostop tretjih strank do sistema.
(3)

Priloga III k Odločbi 2004/450/ES določa standardne zahteve glede predložitve programov izkoreninjenja in spremljanja prenosljivih spongiformnih encefalopatij (TSE), ki jih sofinancira Skupnost. Navedena priloga se sklicuje na nekatere določbe prilog III in VII k Uredbi (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3).
(2)

Odločba Komisije 2006/274/ES z dne 6. aprila 2006 o nekaterih zaščitnih ukrepih v zvezi s klasično prašičjo kugo v Nemčiji in razveljavitvi Odločbe 2006/254/ES (2) je bila sprejeta, da se ohranijo in razširijo ukrepi, ki jih je sprejela Nemčija v skladu z Direktivo Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (3). Zaradi tveganja za zdravje živali, povezanega s trgovino z živimi prašiči, so zlasti za premike prašičev z gospodarstev in na gospodarstva na območjih iz Priloge I k Odločbi veljali strožji predpisi od tistih, ki jih določa Direktiva 2001/89/ES.
(2)

Po tem izbruhu je Švedska sprejela potrebne ukrepe v skladu z Odločbo 2006/135/ES. Te ukrepe je Komisija po tem, ko je bila uradno obveščena o njih, preučila skupaj z zadevno državo članico in presodila, da so območja A in B, ki jih je vzpostavila navedena država članica, dovolj oddaljena od kraja izbruha pri perutnini in epidemiološko povezanih primerov pri prostoživečih pticah. Zato je na Švedskem treba vzpostaviti območji A in B in določiti trajanje te regionalizacije.
(4)

Evropski svet iz Kopenhagna z dne 12. in 13. decembra 2002 je sprejel izjavo, da se ureditev in izvajanje „Berlin plus“ uporablja le za tiste države članice EU, ki so tudi članice NATA ali pogodbenice „Partnerstva za mir“ in so posledično z NATO-m sklenile dvostranske varnostne sporazume –
4.

Ime: MLADIĆ Ratko Datum rojstva: 12.3.1942 Kraj rojstva: Božanovići, Občina Kalinovik, Bosna in Hercegovina Državljanstvo: Bosne in Hercegovine verjetno tudi Srbije in Črne gore
9.

Pristojni organi držav članic dajo zadevnim strankam na voljo obrazce, ki so skladni s priloženimi obrazci. Ti obrazci so na voljo v uradnih jezikih Skupnosti in so oblikovani tako, da so njihove različice popolnoma skladne, kar omogoča, da naslovniki prejmejo obrazec v svojem jeziku.
Elastični in tekstilni tlaki Homogeni in nehomogeni elastični tlaki, dobavljenimi kot ploščice, plošče ali trakovi (tekstilni tlaki, vključno s ploščicami; prevleke iz plastike (aminoplastični varjeni tlaki); linolej in pluta; antistatične prevleke; nevezane talne ploščice; prožni laminati)

Za notranjo uporabo
Za členom 11 pridružitvenega sporazuma se vstavi naslednji člen:

„Člen 11a

1. Carine, ki se uporabljajo za uvoz predelanih kmetijskih proizvodov s poreklom iz Skupnosti v Jordanijo, navedene na seznamu C Priloge III, se ukinejo z učinkom od dneva začetka veljavnosti izmenjave pisem med Evropsko skupnostjo in Jordanijo o vzajemnih ukrepih liberalizacije in spremembi Pridružitvenega sporazuma ES - Jordanija ter nadomestitvi Prilog I, II, III in IV in Protokolov št. 1 in 2 k navedenemu sporazumu.

2. Carine, ki se uporabljajo za uvoz predelanih kmetijskih proizvodov s poreklom iz Skupnosti v Jordanijo, navedene na seznamu D Priloge III, se ukinejo v štirih enakih letnih fazah z začetkom 1. maja 2006 in taki proizvodi so z učinkom od 1. maja 2009 prosti dajatev.

3. Carine, ki se uporabljajo za uvoz predelanih kmetijskih proizvodov s poreklom iz Skupnosti v Jordanijo, navedene na seznamu E Priloge III, se ukinejo v osmih enakih letnih fazah z začetkom 1. maja 2006 in taki proizvodi so z učinkom od 1. maja 2013 prosti dajatev.

4. Carine, ki se uporabljajo za uvoz predelanih kmetijskih proizvodov s poreklom iz Skupnosti v Jordanijo, navedene na seznamu F Priloge III, se znižajo za 50 % v petih enakih letnih fazah z začetkom 1. maja 2006 in za take proizvode velja z učinkom od 1. maja 2010 50 % osnovna stopnja.

5. Carine, ki se uporabljajo za uvoz predelanih kmetijskih proizvodov s poreklom iz Skupnosti v Jordanijo, navedene na seznamu G Priloge III, se ne ukinejo.

6. Zaradi odprave carin, omenjene v odstavkih 1 do 5, je osnovna dajatev, za katero se uporabijo zaporedna znižanja, tista dajatev, ki se dejansko uporablja erga omnes na dan pred podpisom izmenjave pisem med Evropsko skupnostjo in Jordanijo o vzajemnih ukrepih liberalizacije in spremembi Pridružitvenega sporazuma ES - Jordanija ter nadomestitvi Prilog I, II, III in IV in Protokolov št. 1 in 2 k navedenemu sporazumu.

7. Če se po podpisu izmenjave pisem med Evropsko skupnostjo in Jordanijo o vzajemnih ukrepih liberalizacije in spremembi Pridružitvenega sporazuma ES - Jordanija ter nadomestitvi Prilog I, II, III in IV in Protokolov št. 1 in 2 k navedenemu sporazumu uporabi kakršno koli tarifno znižanje na podlagi erga omnes, zlasti znižanja na podlagi tarifnih pogajanj v STO, morajo tako znižane dajatve nadomestiti osnovne dajatve iz odstavka 6 od datuma, ko se ta znižanja začnejo uporabljati.“
(38)

Posledično ti prispevki ne morejo biti obravnavani kot prispevki prejemnika in zato ne morejo biti upoštevani pri ocenjevanju sorazmernosti pomoči. V skladu s tem so znašali skupni stroški prestrukturiranja 16,49 milijonov DEM, h katerim so državni organi prispevali 9,707 milijonov DEM oz. 58,9 % in vlagatelj 1,679 milijonov DEM oz. 10,2 % (ali morda celo samo 0,5 milijonov DEM oziroma 3 %). Zaradi teh okoliščin je Komisija sklenila, da prispevek prejemnika ne more biti obravnavan kot pomemben v smislu smernic iz leta 1994.
A.

Pospeševanje dostopa do digitalnih vsebin, njihove uporabe in izkoriščenosti na ravni Skupnosti Dejavnosti tega področja delovanja vključujejo vzpostavitev mrež in povezav med stranmi, zainteresiranimi za digitalne vsebine, ter s tem pospešujejo nastanek novih storitev. Ciljna področja so informacije javnega sektorja, prostorski podatki, učenje in kulturne vsebine. Poudarek bo na: (a) podpiranju širšega priznanja pomena informacij javnega sektorja, njihove tržne vrednosti in z njimi povezanih družbenih posledic njihove uporabe. Da bi dosegli nastanek informacijskih izdelkov in storitev z dodano vrednostjo, dejavnosti izboljšujejo učinkovito čezmejno uporabo in izkoriščenost informacij javnega sektorja med področnimi organizacijami in zasebnimi družbami, vključno z MSP; (b) spodbujanju organov javnega sektorja, zasebnih družb, vključno z MSP, in državljanov k širši uporabi prostorskih podatkov z mehanizmi sodelovanja na evropski ravni. Dejavnosti morajo reševati tako tehnična kot organizacijska vprašanja, pri tem pa se je potrebno izogniti podvajanju in premalo razvitim skupkom območnih podatkov. Spodbujati morajo čezmejno interoperabilnost s podpiranjem sodelovanja med geodetskimi agencijami in pospeševati nastanek novih storitev za mobilne uporabnike na evropski ravni. Podpirati morajo tudi uporabo odprtih standardov; (c) pospeševanju širjenja evropskih skladov digitalnih predmetov, tako za izobraževalne in raziskovalne skupnosti kot tudi za posameznike. Dejavnosti bodo spodbujale nastanek transevropskih posredniških storitev za digitalne učne vsebine in z njimi povezanih ustreznih poslovnih modelov. Da bi evropske večjezikovne in večkulturne vidike prenesli v proces opredelitve globalnih standardov za digitalne učne vsebine, morajo dejavnosti spodbujati tudi uporabo odprtih standardov in nastanek večjih uporabniških skupin, ki analizirajo in preizkušajo predhodno standardizacijo in načrte specifikacij; (d) pospeševanju nastanka transevropskih informacijskih infrastruktur, ki bodo s povezovanjem virtualnih knjižnic, spominov skupnosti itd. omogočile dostop in uporabo visoko kakovostnih evropskih digitalnih kulturnih in znanstvenih virov. Dejavnosti morajo vključevati usklajene pristope glede digitalizacije in gradnje zbirk, hranjenja digitalnih predmetov in popisa kulturnih in znanstvenih digitalnih virov. Z učinkovitimi licenčnimi programi in skupno predhodno sprostitvijo pravic morajo izboljšati dostop do kulturnega in znanstvenega digitalnega premoženja.
(2)

V Sklepih Evropskega sveta iz Göteborga z dne 15 in 16. junija 2001 so bila ustanovljena vodilna načela in modalitete o sodelovanju tretjih držav pri policijskih misijah. Svet je 10. decembra 2002 odobril „Posvetovanja in modalitete o sodelovanju držav nečlanic EU pri operacijah civilnega kriznega upravljanja EU“, (2) ki je nadgradil dogovore, ki urejajo sodelovanje tretjih držav pri operacijah civilnega kriznega upravljanja, vključno z vzpostavitvijo Odbora sodelujočih držav.